Babelscape/SREDFM huggingface dataset:
Νόρα Αναγνωστάκη

Η Νόρα Αναγνωστάκη (1930 - 2013) ήταν δοκιμιογράφος, κριτικός λογοτεχνίας και μεταφράστρια. Για το συγγραφικό της έργο τιμήθηκε με το Ειδικό Κρατικό Βραβείο Λογοτεχνίας.
Τσάι Λουν

Ο Τσάι Λουν (pinyin: Cài Lún, Wade–Giles: Ts'ai Lun, κινεζικά: 蔡伦, 48–121 μ.Χ.), όνομα ευγενείας: Ζινγκσονγκ (敬仲) ήταν Κινέζος ευνούχος, εφευρέτης και πολιτικής της Δυναστείας των Χαν. Είναι ο εφευρέτης του χαρτιού, καθώς και της διαδικασίας της παραγωγής χαρτιού, που μοιάζει με το χαρτί που χρησιμοποιούμε σήμερα (σε αντίθεση με τον πάπυρο). Το έτος 104 μ.Χ. θεωρείται η αφετηρία της εφευρέσεως αυτής, καθότι είναι το έτος κατα το οποίον ο Τσάι Λουν ανακοίνωσε στον τότε αυτοκράτορα, ότι υπάρχει συγκεκριμμένη διαδικασία παραγωγής αυτού του συγκεκριμμένου υλικού. Παρόλα αυτά, πρέπει να έχουμε υπ' όψιν, ότι διάφορες παραλλαγές χαρτιού προϋπήρχαν στην Κίνα ήδη από τον 2 αιώνα π.Χ., ωστόσο ο Τσάι Λουν ήταν εκείνος που έθεσε τις βάσεις για τη χαρτοποιία αλλά και γενικότερα στην πρόοδο αυτής, προσθέτοντας νέα υλικά στις δημιουργίες του.
Ντάνιελ Πρεν

Ο Ντάνιελ Πρεν ("λατινικό αλφάβητο : Daniel Prenn") (7 Σεπτεμβρίου 1904 - 3 Σεπτεμβρίου 1991) ήταν Γερμανο-Εβραικής καταγωγής αθλητής της επιτραπέζιας αντισφαίρισης, του στίβου, της πυγμαχίας, της αντισφαίρισης και επιχειρηματίας. Γεννήθηκε στην Ρωσία αλλά πήρε την υπηκοότητα τριών κρατών, της Γερμανίας, Πολωνίας και Βρετανίας, εκπροσώπησε και τις τρείς σε διεθνείς διοργανώσεις αλλά αγωνίστηκε μόνο με τις εθνικές ομάδες της Γερμανίας και της Βρετανίας. Ήταν Νο. 6 στον κόσμο το 1932 (από τον Α. Wallis Myers) και Νο1 στην Ευρώπη (από το περιοδικό American Lawn Tennis). Ήταν φιναλίστ στο μεικτό διπλό του Γουίμπλετον το 1930.

Γεννήθηκε και έζησε τα πρώτα του χρόνια στην πόλη Βίλνα της Ρωσικής Αυτοκρατορίας (σήμερα Λιθουανίας) όπου ο πατέρας του δούλευε εκεί σαν εργολάβος του σιδηροδρόμου έχοντας έρθει από την Γερμανία. Η οικογένεια του μετακόμισε στο Βερολίνο μετά τον Α΄ Παγκόσμιο πόλεμο.
Μπαντάρ-ε Ανζάλι

δεξιά|μικρογραφία|250x250εσ|Η λιμνοθάλασσα Ανζάλι στην Κασπία Θάλασσα
Το Μπαντάρ-ε Ανζάλι (, επίσης εκλατινοποιείται ως Bandar-e Anzalī, πριν από την Ιρανική Επανάσταση, μετονομάστηκε από Μπαντάρ-ε Ανζάλι σε Μπαντάρ-ε Παχλεβί από τον Ρεζά Παχλαβί) είναι μια πόλη στην Επαρχία Γκιλάν στο Ιράν. Κατά την απογραφή του 2006 ο πληθυσμός ήταν 109.687 άτομα σε 32.424 οικογένειες.

Το Μπαντάρ-ε Ανζάλι (Λιμάνι Ανζάλι) είναι μια πόλη λιμάνι («Μπαντάρ» σημαίνει «λιμάνι») στις ακτές της Κασπίας Θάλασσας, κοντά στο Ραστ. Το Μπαντάρ-ε Ανζάλι είναι ένα από τα πιο σημαντικά λιμάνια στο βόρειο Ιράν. Αποτελείται από ένα νησί που ονομάζεται "Μιανποστέχ" και τα γύρω εδάφη. Τα τουριστικά αξιοθέατα περιλαμβάνουν ένα ρολόι που ονομάζεται "Μαναρέχ", τη βόλτα στο μεγάλο λιμάνι της πόλης, το δέλτα συνδεδεμένο με το νερό και την παραλία κατά μήκος του ποταμιού Σεφίντ. Το Μπαντάρ-ε Ανζάλι είναι το λιμάνι όπου αποβιβάστηκε ο πολωνικός στρατός Άντερς, σε μια επιχείρηση που διήρκεσε από την 1η Απριλίου μέχρι τον Οκτώβριο του 1942, μετά την εκκένωση της ΕΣΣΔ. Το πολωνικό Νεκροταφείο στην πόλη δημιουργήθηκε το ίδιο έτος.
Αρθακανούτος Α΄

Ο Αρθακανούτος Α΄ της Δανίας ("Hardeknud", 880 - 936) ήταν ένα ημι-μυθικός βασιλιάς της Δανίας. Οι "Ιστορίες των γιων του Ράγκναρ" αναφέρουν ότι ο Αρθακανούτος ήταν γιος του ημιμυθικού Βίκινγκ οπλαρχηγού Σίγκουρντ φίδι-στο-μάτι ο οποίος με την σειρά του ήταν γιος του θρυλικού Ράγκναρ Λόθμπροκ, τα Σάγκας επιπλέον αναφέρουν τον Αρθακανούτο σαν πατέρα του ιστορικού βασιλιά Γκόρμ του Παλαιού. Ταυτίζεται πιθανότατα με τον Αρδεγκόν της Νορθμανίας ο οποίος σύμφωνα με τον Αδάμ της Βρέμης στις αρχές του 10ου αιώνα κατέκτησε την Δανία.
Οι "Ιστορίες των γιων του Ράγκναρ" προσπαθούν να συσχετίσουν τους γιους του Ράγκναρ Λόθμπροκ με τους πρώτους βασιλείς της Δανίας, για την Δανία αναφέρεται οτι η κόρη του βασιλιά Έλλα παντρεύτηκε τον Σίγκουρντ φίδι-στο-μάτι και ήταν οι γονείς του Αρθακανούτου. Ο Αρθακανούτος διαδέχθηκε τον πατέρα του στην Σγιέλαν, την Σκανία, το Χάλλαντ αλλά όχι στο Βικέν αλλά οι γνώμες των ιστορικών διίστανται.
Γκύριντ της Σουηδίας

Η Γκύριντ της Σουηδίας ή Γκύριντ Όλαφσνταττερ ήταν Σουηδή πριγκίπισσα του 10ου αιώνα και βασίλισσα της Δανίας μέσω του γάμου της με τον βασιλιά Χάραλντ Α΄ της Δανίας. Η Γκύριντ ήταν κόρη του βασιλιά της Σουηδίας Όλαφ Β΄ Μπιόρνσον και της Ίνγκεμποργκ Θράντσνταττερ, ο αδελφός της Στίρμπιορν ο Ισχυρός την συνόδευσε στην Δανία για τον γάμο της με τον σύμμαχο του Χάραλντ τον Κυανόδους, ο Στίρμπιορν παντρεύτηκε την Τάιρα της Δανίας κόρη του Χάραλντ. Μετά τον θάνατο του συζύγου της δεν υπάρχει καμιά καταγραφή για την Γκύριντ, ήταν πιθανότατα η μητέρα του Σβεν Α΄ της Δανίας.

Κατηγορία:Οίκος του Μούνσο
Φρέντερικ Ντάγκλας

Ο Φρέντερικ Όγκουστους Γουάσινγκτον Μπέιλι (αγγλικά: "Frederick Augustus Washington Bailey", Φεβρουάριος 1818 - 20 Φεβρουαρίου 1895), γνωστός περισσότερο ως Φρέντερικ Ντάγκλας ("Frederick Douglass"), ήταν Αφρο-Αμερικανός κοινωνικός μεταρρυθμιστής, ρήτορας, συγγραφέας, πολιτικός και πολέμιος της δουλείας. Αφού δραπέτευσε από το Μέριλαντ, όπου ήταν σκλάβος, έγινε εθνικός ηγέτης του κινήματος κατά της δουλείας, στη Μασαχουσέτη και στη Νέα Υόρκη, όπου τραβούσε την προσοχή με τις εκθαμβωτικές ομιλίες του και το τολμηρό του γράψιμο. Κατά την εποχή του, οι πολέμιοι, τον είχαν περιγράψει ως τη ζωντανή απόδειξη των επιχειρημάτων κατά της δουλείας, όπου οι σκλάβοι αδυνατούσαν να εκφράσουν, ως Αμερικανοί πολίτες. Οι Βόρειοι αδυνατούσαν να πιστέψουν ότι ένας πρώην σκλάβος, μπορούσε να είναι ένας τόσο καλός ρήτορας. 

Ο Ντάγκλας έγραψε μερικές αυτοβιογραφίες: Περιέγραψε τις εμπειρίες του ως σκλάβος, στην αυτοβιογραφία του, το 1845, υπό τον τίτλο "Narrative of the Life of Frederick Douglass, An American Slave", το οποίο έγινε best-seller, και αυτό έγινε η αφορμή για το δεύτερο του βιβλίο, το "My Bondage and My Freedom" (1855). Μετά το πέρας του Αμερικανικού Εμφυλίου, παρέμεινε ένας πολέμιος της δουλείας, γράφοντας την τελευταία του αυτοβιογραφία, ονόματι "Life and Times of Frederick Douglass". Αυτή κυκλοφόρησε το 1881 και επεξεργάστηκε το 1892, ήτοι τρία χρόνια πριν πεθάνει. Εκεί γράφει γεγονότα που συνέβησαν κατά τη διάρκεια του Εμφυλίου. Ο Ντάγκλας, επίσης, υποστήριζε ενεργά και τις γυναίκες και ήταν υπέρμαχος στο δικαίωμα ψήφου και για αυτές. Χωρίς την έγκριση του, έγινε ο πρώτος Αφροαμερικανός υποψήφιος για Αντιπρόεδρος των Ηνωμένων Πολιτειών, στο Equal Rights Party. 
Ο Ντάγκλας πίστευε σθεναρά στην ισότητα όλων των ανθρώπων, είτε ήταν μαύροι, λευκοί, γυναίκες, ιθαγενείς ή, πρόσφατα, μετανάστες. Πίστευε, επίσης, στον διάλογο και στις συμμαχίες με ανθρώπους με φυλετικές διαφορές και άλλες ιδεολογίες, καθώς και στη αξίες της ελευθερίες που πρεσβεύει το Αμερικανικού Συντάγματος. Κάποια στιγμή, πολέμιοι της δουλείες, κατέκριναν τον Ντάγκλας, για την προθυμία του να συνομιλήσει ακόμα και με ιδιοκτήτες σκλάβων, λέγοντας ότι «δεν υπάρχει ένωση με αυτούς που τους είχαν δούλους». Ωστόσο, ο Ντάγκλας, απάντησε με το πλέον γνωστό του απόφθεγμα: «Θα συμμαχούσα με τον οποιοδήποτε που θέλει να κάνει το σωστό, και με κανέναν που θέλει να κάνει το λάθος».
Μπελούσια Γκούμπα

Η Μπελούσια Γκούμπα (ρωσικά: Белу́шья Губа́, σημαίνει κόλπος της φάλαινας Μπελούγκα), επίσης γνωστό ως Μπελούσιε είναι εργατικός οικισμός και διοικητικό κέντρο της Επαρχίας Νοβάγια Ζέμλια της Περιφέρειας Αρχάγγελσκ στην βόρεια Ρωσία. Βρίσκεται στην χερσόνησο Γκουσίναγια Ζέμλια του Νησιού Γιούζνι του αρκτικού αρχιπελάγους Νόβαγια Ζεμλιά. Ο πληθυσμός είναι 1.972 άτομα στην απογραφή του 2010, μειωμένος πάνω από 20% σε σύγκριση με τους 2.622 κατοίκους στην απογραφή του 2002.

Αποτελεί την κύρια και μόνιμη εγκατάσταση στην επικράτεια του Νόβαγια Ζέμλια. Ένα μεγάλο ποσοστό του πληθυσμού αποτελείται από στρατιωτικό προσωπικό που συνδέονται με τις τοποθεσίες πυρηνικών δοκιμών που βρίσκονται στο νησί. 

Όλο το αρχιπέλαγος Νόβαγια Ζεμλιά, συμπεριλαμβανομένης της Μπελούσια Γκούμπα, είναι μια περιοχή περιορισμένης πρόσβασης (επισήμως είναι ζώνη συνοριακής ασφάλειας) και η επίσκεψη στο αρχιπέλαγος χρειάζεται ειδική άδεια.

Περίπου 9 χιλιόμετρα βορειοανατολικά της Μπελούσια Γκούμπα βρίσκεται το Ρογκάτσιεβο, η δεύτερη μεγαλύτερη πόλη στο αρχιπέλαγος, μαζί με την αεροπορική βάση Ρογκάτσιεβο.
Λουτσιάνο Μπούρτι

Ο Λουτσιάνο Μπούρτι (γεν. στο Σάο Πάολο της Βραζιλίας στις 5 Μαρτίου του 1975) είναι Βραζιλιάνος οδηγός αγώνων. Το πέρασμά του από τη Φόρμουλα 1 ήταν πολύ σύντομο και μόνο για τα έτη 2000 και 2001.

Το 2000 εργαζόταν στην Jaguar Racing ως δοκιμαστής και αναπληρωματικός οδηγός και ο μοναδικός αγώνας στον οποίο πήρε μέρος ήταν το Αυστριακό Γκραν Πρι στο οποίο έτρεξε στη θέση του Ιρλανδού Έντι Ιρβάιν ο οποίος ήταν αδιάθετος. Συνολικά πήρε μέρος σε 15 Γκραν Πρι με τελευταίο το Βελγικό Γκραν Πρι του 2001 χωρις ωστόσο να σημειώσει κάποιο αξιόλογο αποτέλεσμα.
Ιωσήφ Καράκης

Ο Ιωσήφ Καράκης (Ρωσικά: Иосиф Юльевич Каракис, 29 Μαΐου 1902 - 23 Φεβρουαρίου 1988) ήταν Σοβιετικός αρχιτέκτονας, πολεοδόμος, ζωγράφος και δάσκαλος, που θεωρείται μέχρι και σήμερα ως ένας από τους πιο παραγωγικούς αρχιτέκτονες του Κιέβου.

Ο Καράκης ήταν δημιουργός δεκάδων κτιρίων που σήμερα θεωρούνται αρχιτεκτονικά μνημεία. Στη Σοβιετική Ένωση κατασκευάστηκαν πάνω από δύο χιλιάδες σχολεία από σχέδια που δημιουργήθηκαν από τον Καράκη και συνολικά υπήρχαν περισσότερα από τέσσερις χιλιάδες κτίρια που κατασκευάστηκαν από τα σχέδιά του.
Τσαρλς Τζορτζ Γκόρντον

Ο Υποστράτηγος Τσαρλς Τζορτζ Γκόρντον () γεννήθηκε στις 28 Ιανουαρίου 1833 και πέθανε στις 26 Ιανουαρίου 1885. Ήταν Βρετανός στρατιωτικός διοικητής και κυβερνήτης, γνωστός και ως Κινέζος Γκόρντον, Πασάς Γκόρντον και Γκόρντον του Χαρτούμ.

Ήταν αξιωματικός του Βρετανικού στρατού κατά τον Κριμαϊκό Πόλεμο, αλλά η καριέρα και η φήμη του εξυψώθηκαν στην Κίνα, όπου ήταν διοικητής του "Ever Victorious Army", μιας δύναμης Κινέζων στρατιωτών υπό την ηγεσία Βρετανών αξιωματικών. Στις αρχές της δεκαετίας του 1860, ο Γκόρντον και οι άντρες του τερμάτισαν την Εξέγερση των Ταϊπίνγκ, πετυχαίνοντας νίκες έναντι υπέρτερων αντιπάλων. Για αυτές τις επιτυχίες του, έλαβε την επωνυμία "Κινέζος Γκόρντον" και πλούσιες τιμές τόσο από τους Βρετανούς, όσο και από τον Κινέζο Αυτοκράτορα.

Μπήκε στην υπηρεσία του Χεδίβη της Αιγύπτου το 1873 (με την έγκριση της Βρετανικής κυβέρνησης) και έγινε αργότερα Κυβερνήτης-Στρατηγός του Σουδάν, όπου αφιερώθηκε στον τερματισμό των εξεγέρσεων και την καταπολέμηση του δουλεμπορίου. Παραιτήθηκε και επέστρεψε στην Ευρώπη το 1880.

Λίγα χρόνια αργότερα ξέσπασε στο Σουδάν μια εξέγερση μεγαλύτερων διαστάσεων, καθοδηγούμενη από ένα Μουσουλμάνο κληρικό και αυτό-αποκαλούμενο Προφήτη (Μαχντί), τον Μωχάμετ Αχμέτ. Στις αρχές του 1884, ο Γκόρντον πήγε στο Χαρτούμ με οδηγίες να διασφαλίσει την εκκένωση της πόλης από τους στρατιώτες και τους πολίτες της και να αποχωρήσει μαζί τους. Όμως, ύστερα από την αποχώρηση 2.500 Βρετανών πολιτών και περιφρονώντας τις οδηγίες, παρέμεινε στο Χαρτούμ με μια μικρή ομάδα στρατιωτών και πολιτών. Προετοιμαζόμενοι για τη σύγκρουση, οι δυο ηγέτες αλληλογραφούσαν, προσπαθώντας να προσελκύσουν τον άλλον στην πίστη τους, χωρίς όμως αποτέλεσμα.

Το Χαρτούμ άντεξε σχεδόν ένα χρόνο στην πολιορκία των δυνάμεων του Μαχντί και ο Γκόρντον κέρδισε το θαυμασμό της Βρετανικής κοινής γνώμης, όχι όμως και της κυβέρνησης, η οποία δεν ήθελε τον Γκόρντον πολιορκημένο. Μόνο όταν η πίεση της κοινής γνώμης για κινητοποίηση έγινε ανυπόφορη, η κυβέρνηση, απρόθυμα, αποφάσισε την αποστολή μιας απελευθερωτικής δύναμης, η οποία έφτασε δυο μέρες ύστερα από την πτώση της πόλης και το θάνατο του Γκόρντον.
Οικογένεια Τενενμπάουμ

To Οικογένεια Τενενμπάουμ (πρωτότυπος τίτλος: The Royal Tenenbaums) είναι μία αμερικανική δραματική - κωμική ταινία, του 2001, σε σκηνοθεσία Γουές Άντερσον. Στο σενάριο συνεργάστηκαν για τρίτη φορά ο Άντερσον με τον Όουεν Γουίλσον. Πρωταγωνιστούν οι Τζιν Χάκμαν, Αντζέλικα Χιούστον, Ντάνι Γκλόβερ, Γκουίνεθ Πάλτροου, Μπεν Στίλερ, Μπιλ Μάρεϊ, Λουκ Γουίλσον και Όουεν Γουίλσον. Η ταινία επικεντρώνεται στην Οικογένεια Τενενμπάουμ και την υπερβολική επιτυχία που γνώρισαν κατά τα παιδικά τους χρόνια, σε αντίθεση με την ενήλικη ζωή τους, στην οποία προσπαθεί να μπει ο εκκεντρικός πατέρας τους, που τους είχε εγκαταλείψει κατά τη νεότητά τους.

Το σενάριο, το οποίο εκτυλίσσεται με θέμα μία δυσλειτουργική οικογένεια, χωρίς σπουδαιότητα και εξιλέωση, είχε αρκετές κινηματογραφικές επιρροές, όπως το "Le feu follet" (1963), του Λουί Μαλ ή το "Οι Υπέροχοι Άμπερσον" (1942) του Όρσον Ουέλς. Το χιούμορ της ταινίας χαρακτηρίζεται από ένα ύφος παραλογισμού και ειρωνείας. To soundtrack της, επίσης, είναι αρκετά μεγάλο, ενώ γράφτηκε από τον Μαρκ Μάδερσμπο, ο οποίος συνεργάζεται για τρίτη φορά με τον Άντερσον.

Τα γυρίσματα της ταινίας έγιναν γύρω από τη Νέα Υόρκη, ενώ η οικία των Τενενμπάουμ, είναι ένα σπίτι που βρίσκεται στο Χάρλεμ. Παρόλα αυτά, ο σκηνοθέτης προσπάθησε να μην είναι φανερό ότι το που γυρίστηκε η ταινία, με περίεργες στυλιστικές επιλογές και σκηνικά, τα οποία παρουσιάζουν διαφορές χρονικών περιόδων. Η ταινία έκανε πρεμιέρα στο Φεστιβάλ Κινηματογράφου Νέας Υόρκης, στις 5 Οκτωβρίου του 2001, και έλαβε πολύ θετικές κριτικές, ενώ ήταν και η πιο επιτυχημένη εισπρακτικά ταινία του Άντερσον έως τότε. Ο Χάκμαν, κέρδισε Χρυσή Σφαίρα για την ερμηνεία του, ενώ και το σενάριο υπήρξε υποψήφιο για Όσκαρ Καλύτερου Προτύπου Σεναρίου. Το 2016, συμπεριλήφθηκε στη λίστα του BBC, με τις 100 Σπουδαιότερες Ταινίες του 21ου αιώνα.
Έντι Ιρβάιν

Ο Έντι Ιρβάιν(γεν ως Έντμουντ Ιρβάιν Jr στο Νιουτάουναρντς της Βόρειας Ιρλανδίας στις 10 Νοεμβρίου του 1965 είναι Βρετανός παλαίμαχος οδηγός αγώνων από τη Βόρεια Ιρλανδία.
Τζόσελυν Μπελ-Μπερνέλ

Η Σούζαν Τζόσελυν Μπελ-Μπερνέλ ("Susan Jocelyn Bell Burnell", γενν. 15 Ιουλίου 1943) είναι Βορειοϊρλανδή αστροφυσικός. Πραγματοποίησε τη σημαντικότερη ανακάλυψή της, την ανίχνευση του πρώτου πάλσαρ στα ραδιοκύματα, ως μεταπτυχιακή φοιτήτρια το 1967. Για την ανακάλυψη αυτή ο επιβλέπων την εκπόνηση της διδακτορικής διατριβής της καθηγητής Άντονυ Χιούις μοιράσθηκε το Βραβείο Νόμπελ Φυσικής με τον αστρονόμο Μάρτιν Ράυλ. Η Μπελ αγνοήθηκε ως προς αυτό, παρά το ότι υπήρξε η πρώτη που παρατήρησε και ανέλυσε με ακρίβεια πάλσαρ. Η Μπελ-Μπερνέλ διετέλεσε πρόεδρος της Βασιλικής Αστρονομικής Εταιρείας και αργότερα πρόεδρος του Ινστιτούτου Φυσικής του Λονδίνου. Τον Οκτώβριο του 2014 εκλέχθηκε πρόεδρος της Βασιλικής Εταιρείας του Εδιμβούργου.
Χοσέ δε Ερμοσίγια

Ο Χοσέ δε Ερμοσίγια (José de Hermosilla, Τζερένα, Μπαδαχόθ, 1715 - Λεγανές, 1776) ήταν Ισπανός αρχιτέκτονας και στρατιωτικός μηχανικός. Υπήρξε ένας από τους σημαντικότερους αρχιτέκτονες της Ισπανίας τον 18ο αιώνα.
Χουάν ντε Μπιγιανουέβα

O Χουάν ντε Μπιγιανουέβα (Juan de Villanueva, Μαδρίτη, 1739-1811) ήταν Ισπανός αρχιτέκτοντας, ο σημαντικότερος εκπρόσωπος του νεοκλασικισμού στην Ισπανία κατά τον 18ο αιώνα. Το ύφος του συνδύασε τον νεοκλασικισμό της εποχής του με το ερεριανό ύφος της ισπανικής αναγέννησης.
Τζέιμς ΜακΑβόι

Ο Τζέιμς ΜακΑβόι (γεννήθηκε στις 21 Απριλίου 1979) είναι Σκωτσέζος ηθοποιός. Έκανε το ντεμπούτο του ως έφηβος στην δραματική ταινία "The Near Room" του 1995. Συνέχισε κάνοντας κυρίως τηλεοπτικές εμφανίσεις μέχρι το 2003, όταν ξεκίνησε η κινηματογραφική του καριέρα, αλλά συνέχισε να εργάζεται και στους δύο χώρους. Έπαιξε στη σειρά "Drama State Play" και την σειρά επιστημονικής φαντασίας "Children of Dune". Στον κινηματογράφο, είναι ευρύτερα γνωστός για τον ρόλο του ως Charles Xavier/Professor X στην σειρά ταινιών "X-Men" ("First Class", "Days of Future Past", "Apocalypse") και ως Dennis στο υπερφυσικό θρίλερ "Διχασμένος".
Μπεντούρα Ροδρίγεθ

Ο Μπεντούρα Ροδρίγεθ Τιθόν ("Ventura Rodríguez Tizón", Θιενποθουέλος, 1717 – Μαδρίτη, 1785) ήταν Ισπανός αρχιτέκτοντας και πολεοδόμος, ένας από τους σημαντικότερους του 17ου αιώνα στην Ισπανία. Υπήρξε επίσημος αρχιτέκτοντας της ισπανικής αυλής και, κινούμενος μεταξύ νεοκλασικισμού και μπαρόκ, σχεδίασε σημαντικά κτίρια της Μαδρίτης όπως το Μέγαρο της Λίρια και λοιπών πόλεων της Ισπανίας και συνέβαλε στην οικιστική της ανασυγκρότηση της ισπανικής πρωτεύουσας.
Βαθύ Σίφνου

thumb|285px|Η παραλία στο Βαθύ Σίφνου

Το Βαθύ είναι μικρό παραθαλάσσιο χωριό της νήσου Σίφνου, με πληθυσμό 40 κατοίκους σύμφωνα με την απογραφή του 2011. Είναι κτισμένο σε μεσοσταθμικό υψόμετρο 10 μέτρα πάνω από την επιφάνεια της θάλασσας, σε οδική απόσταση 10 χιλιόμετρα νοτιοδυτικά από την πρωτεύουσα του νησιού Απολλωνία. Βρίσκεται στο νότιο μέρος της νοτιοδυτικής ακτής της Σίφνου, δηλαδή απέναντι από την Κίμωλο, και στον μυχό ομώνυμου όρμου.

Οι γεωγραφικές συντεταγμένες του Βαθέος Σίφνου είναι πλάτος 36°56΄ Βόρειο και μήκος 24°41΄ Ανατολικό. Κοντινότερος οικισμός είναι ο Πλατύς Γιαλός, που βρίσκεται προς τα ανατολικά, σε ευθεία απόσταση τριών χιλιομέτρων.

Διοικητικά το Βαθύ υπάγεται σήμερα στη δημοτική κοινότητα Απολλωνίας του Δήμου Σίφνου, στην Περιφερειακή Ενότητα Μήλου της Περιφέρειας Νότιου Αιγαίου. Παλαιότερα ήταν οικισμός της κοινότητας Απολλωνίας, της Επαρχίας Μήλου του Νομού Κυκλάδων.

Η εξέλιξη του πληθυσμού του Βαθέος στις επίσημες απογραφές φαίνεται στον παρακάτω πίνακα.

Εκτός από την παραλία με την αμμουδιά της, οι επισκέπτες βρίσκουν στο Βαθύ έναν γραφικό οικισμό, όπου μέχρι τα τέλη του 20ού αιώνα λειτουργούσαν και εργαστήρια κεραμικής.
Σόλομον Άντριους

Ο Δρ. Σόλομον Άντριους (, 1806 – 1872) ήταν αεροπόρος και εφευρέτης πηδαλιουχούμενων αεροπλοίων. Ο Άντριους εφηύρε ένα αερόπλοιο με όνομα "Aereon" το οποίο έλαβε σχετική δημοσιότητα την δεκαετία του 1860. Υποστήριξε πως το αερόπλοιο αυτό έπλεε όπως ένα σκάφος στο νερό. Αναφέρθηκε πως ο κυβερνήτης και οι επιβάτες κινούνταν μπρος πίσω στο καλάθι μεταφοράς για να ελέγξουν και μεταβάλουν το υψόμετρο πλεύσης. Ήταν κλινικός ιατρός και τρεις φορές εκλεγμένος δήμαρχος του Περθ Άμποϊ του Νιου Τζέρσεϊ. Κατασκεύασε το πρώτο αποχετευτικό σύστημα της πόλης.
Λομβαρδικό δημοψήφισμα αυτονομίας 2017

Το Λομβαρδικό δημοψήφισμα αυτονομίας 2017 πραγματοποιήθηκε στις 22 Οκτωβρίου στην Λομβαρδία της Ιταλίας.
Το δημοψήφισμα δεν είναι δεσμευτικό, αλλά μπορεί να έχει συνέπειες όσον αφορά τις διαπραγματεύσεις μεταξύ της ιταλικής κυβέρνησης και της Λομβαρδίας, καθώς η περιφερειακή κυβέρνηση θα ζητήσει περισσότερες εξουσίες, εάν το «ναι» κερδίσει. Επίσης, η γειτονική Βενετία θα διεξαγάγει παρόμοιο δημοψήφισμα την ίδια μέρα. Τόσο ο πρόεδρος της Λομβαρδίας Roberto Maroni όσο και ο πρόεδρος της Βενετίας Luca Zaia είναι μέλη της Lega Nord (LN) και συγκεκριμένα της Lega Lombarda και της Liga Veneta, αντίστοιχα. Το LN είναι ισχυρός υποστηρικτής της ομοσπονδιακής μεταρρύθμισης, αλλά στην περίπτωση αυτή τα δημοψηφίσματα υποστηρίζονται επίσης από το Κίνημα των Πέντε Αστέρων.

Η εφημερίδα Economist, η οποία στοιχηματίζει στο στρατόπεδο «ναι» για να κυριαρχήσει, προβλέπει επίσης ότι, λόγω του αντιληπτού «αντι-νότιου κώνου» της ψηφοφορίας, οι «εθνικές φιλοδοξίες» του Matteo Salvini, ομοσπονδιακού γραμματέα του LN, θα επηρεαστούν αρνητικά με μια ηχηρή νίκη, ενώ ο Ζαΐα θα μπορούσε να γίνει ο «μελλοντικός ηγέτης του κόμματος».

Λομβαρδια
Κατηγορία:Δημοψηφίσματα στην Ιταλία
Τριανταφυλλάκος Τζεργίνης

Ο Τριανταφυλλάκος Τζεργίνης, ήταν γενάρχης της οικογένειας των Κολοκοτροναίων. 

Η Οικογένεια Κολοκοτρώνη είναι παλιά ελληνική οικογένεια κλεφτών, η οποία ανέδειξε πολιτικούς και κυρίως στρατιωτικούς.
Γιάννης Κάτρης

Ο Γιάννης Κάτρης (1910 - 15 Μαΐου 1985) ήταν Έλληνας δημοσιογράφος και συγγραφέας, κυρίως γνωστός για τα πολιτικά βιβλία του για την μεταπολεμική και μεταπολιτευτική Ελλάδα.
Μπομπ Χόσκινς

Ο Μπομπ Χόσκινς ("Robert William Hoskins", 26 Οκτωβρίου 1942 – 29 Απριλίου 2014) ήταν Άγγλος ηθοποιός.
Σβεν της Νορβηγίας

Ο Σβεν της Νορβηγίας ή Σβεν Κνούτσον ("Sveinn Knutsson", περί το 1016 - 1035) ήταν μεγαλύτερος γιος του Κνούτου του Μέγα, βασιλιά της Δανίας, της Νορβηγίας και της Αγγλίας και της πρώτης συζύγου του Έλφγκιφου του Νορθάμπτον. Το 1017 ο Κνούτος παντρεύτηκε την δεύτερη σύζυγο του Έμμα της Νορμανδίας χωρίς να αποκηρύξει την πρώτη σύζυγο του την οποία έστειλε μαζί με τον γιο τους Σβεν να κυβερνήσουν την Νορβηγία (1030). Η βασιλεία τους ωστόσο έγινε σύντομα μισητή από τους Νορβηγούς με αποτέλεσμα την εξορία τους (1034). Η υψηλή φορολογία και οι σκληροί νόμοι που θέσπισαν τους έκαναν σε ακραίο βαθμό αντιδημοφιλείς. Στο έργο του Ουίλλιαμ Σαίξπηρ Μάκβεθ εμφανίζεται ένας χαρακτήρας ο οποίος ονομάζεται "Σβένο, βασιλιάς των Νορβηγών" βασισμένος στον Σβεν Κνούτσον. 
Υπάρχουν πολλές παραλλαγές του ονόματος του με τις οποίες εμφανίζεται στις ιστορικές πηγές, είναι ο δεύτερος βασιλιάς της Νορβηγίας με το όνομα Σβεν μετά απο τον παππού του Σβεν Α΄ της Δανίας.
Παιδικός Διαγωνισμός Τραγουδιού Eurovision 2006

Ο Παιδικός Διαγωνισμός Τραγουδιού Eurovision 2006 ήταν η τέταρτη έκδοση του Παιδικού Διαγωνισμού Τραγουδιού Eurovision για νέους τραγουδιστές ηλικίας 8 έως 15. Στις 2 Δεκεμβρίου 2006, ο διαγωνισμός μεταδόθηκε ζωντανά από το Βουκουρέστι, οπότε η Ρουμανία έκανε τη δεύτερη φορά που ο διαγωνισμός διεξήχθη σε ένα πρωτεύουσα. Διοργανώθηκε από τον ρουμανικό εθνικό ραδιοτηλεοπτικό φορέα, τη Ρουμανική Τηλεόραση (TVR), σε συνεργασία με την Ευρωπαϊκή Ένωση Ραδιοφωνίας (EBU). Η TVR κέρδισε τα δικαιώματα φιλοξενίας του διαγωνισμού για την AVRO της Ολλανδίας (που φιλοξένησε τον επόμενο διαγωνισμό). Η Κροατία εξέφρασε επίσης ενδιαφέρον για τη διοργάνωση αυτού του διαγωνισμού. 

Η εκπομπή μεταδόθηκε ζωντανά στις ανταγωνιστικές χώρες, καθώς και στην Ανδόρα, στη Βοσνία και Ερζεγοβίνη και στην αυστραλιανή τηλεοπτική υπηρεσία Special Broadcasting Service (SBS) που απέκτησε τα δικαιώματα μετάδοσης της εκπομπής, η οποία μεταδόθηκε την 1η Ιανουαρίου 2007. Η πρώτη ήταν η Σερβία Η εκδήλωση της Eurovision ως ανεξάρτητο έθνος. Ο διαγωνισμός κέρδισε το The Tolmachevy Twins από τη Ρωσία με το τραγούδι "Vesenniy Jazz".
Υδάτινες Ιστορίες

Το Υδάτινες Ιστορίες (πρωτότυπος τίτλος: The Life Aquatic with Steve Zissou) είναι μία αμερικανική δραματική-κωμική ταινία, του 2004, σε σκηνοθεσία Γουές Άντερσον, ο οποίος συμμετείχε τόσο στο σενάριο όσο και στη παραγωγή. Το σενάριο γράφτηκε μαζί με τον Νόα Μπόμακ. Πρόκειται για την τέταρτη μεγάλου μήκους ταινία του Άντερσον, στην οποία πρωταγωνιστούν οι Μπιλ Μάρεϊ, Όουεν Γουίλσον, Κέιτ Μπλάνσετ, Αντζέλικα Χιούστον, Γουίλεμ Νταφόε και Τζεφ Γκόλντμπλουμ.

Η ταινία γυρίστηκε στη Νάπολη, την Πόντσα και την Ιταλική Ριβιέρα. Η πλοκή της ταινίας επικεντρώνεται στον Steve Zissou, έναν εκκεντρικό ωκεανογράφο, ο οποίος αναζητά εκδίκηση για τον θάνατο του φίλου του, ο οποίος σκοτώθηκε από ένα νέο είδος, τον Ιαγουάρο-Καρχαρία. Ο χαρακτήρας του Μάρεϊ, είναι μία παρωδία και την ίδια στιγμή, φόρος τιμής, στον Ζακ-Υβ Κουστώ, στον οποίον αφιερώνεται και η ταινία. Η πρεμιέρα έγινε τον Νοέμβριο του 2004, χωρίς να συναντήσει εισπρακτική επιτυχία. Ενώ και οι κριτικές που δέχτηκε ήταν, ως επί το πλείστον μέτριες.
Φυσικό πάρκο της οροσειράς και των φαραγγιών της Γουάρα

Το Φυσικό πάρκο της οροσειράς και των φαραγγιών της Γουάρα (ισπανικά: "Parque natural de la Sierra y los Cañones de Guara", αραγωνικά: "Parque natural d'a Sierra y as Foces de Guara") είναι ένας εθνικός δρυμός της Ισπανίας που βρίσκεται στην επαρχία της Ουέσκας, στην Αραγωνία.

Ανακηρύχθηκε ως Εθνικός Δρυμός στις 27 Δεκεμβρίου του 1990 με το νόμο 14/1990 της Κυβέρνησης της Αραγωνίας με το όνομα «"Πάρκο της οροσειράς και των φαραγγιών της Γουάρα"». Είναι επίσης χαρακτηρισμένο ως Τόπος Κοινοτικής Σημασίας ("Site of Community Importance (SCI)") από την Ευρωπαϊκή Επιτροπή και ως Ζώνη Ειδικής Προστασίας ("Special Protection Area (SPA)") από την Ευρωπαϊκή Ένωση.

Το έτος 2013, κέρδισε τη διάκριση EDEN ("European Destinations of Excellence") που χορηγείται από την Ευρωπαϊκή Επιτροπή, ως ένας από τους καλύτερους τουριστικούς προορισμούς «Τουρισμός και προσβασιμότητα».
Πύργος «Απόλλων»

Ο Πύργος «Απόλλων» είναι ένα κτίριο κατοικιών επί της πλατείας Κανελλόπουλου στους Αμπελοκήπους, στη διεύθυνση Λουΐζης Ριανκούρ 64. Χτίστηκε επί Χούντας και ολοκληρώθηκε το 1973. Είναι το ψηλότερο κτίριο κατοικιών στην Ελλάδα με ύψος 80 μέτρων και έχει 25 ορόφους. Χτίστηκε μέσα στην περίοδο κατά την οποία βρισκόταν σε ισχύ ο νόμος 395/1968 ο οποίος απελευθέρωνε το ύψος της δόμησης, δηλαδή μεταξύ των ετών 1968 και 1985. Αποτελεί το κυριότερο ορόσημο της γειτονιάς της Πανόρμου και βρίσκεται στο κέντρο αυτής. 

Χωρίζεται σε δύο πτέρυγες τη δεξιά και την αριστερή, με κάθε μια να διαθέτει δικό της ζευγάρι ανελκυστήρων. Επίσης διαθέτει εφεδρική γεννήτρια σε περίπτωση διακοπής ρεύματος. Στην ταράτσα υπάρχει πισίνα, η οποία ωστόσο πλέον είναι άδεια. Αξίζει να σημειωθεί ότι την περίοδο που το κτίριο χτίστηκε οι άνθρωποι ήταν πολύ πιο προληπτικοί και γι' αυτόν τον λόγο το κτίριο δεν έχει 13ο όροφο (στο μέτρημα τον πέρασαν με αποτέλεσμα ο πραγματικός 13ος όροφος να είναι ο 14ος). Παρόλο που ο πύργος χτίστηκε ως κτίριο κατοικιών, σήμερα πολλά από τα διαμερίσματα αξιοποιούνται ως γραφεία και ιατρεία.
Γιώργος Καζιάνης

Ο Γιώργος Καζιάνης είναι γεννημένος στην Αυστραλία, διευθυντής ακαδημιών ποδοσφαίρου και εκπρόσωπος ποδοσφαιριστών και προπονητών. Eίναι εγγεγραμένος στην Ε.Π.Ο και έχει ιδρύσει και διευθύνει την Only4Stars International Sports & Entertainment Corporation. Είναι γνωστός για την ικανότητα στο σκάουτινγκ την εκπροσώπηση κορυφαίων διεθνών ποδοσφαιριστών όπως του Βασίλη Τοροσίδη και του Βαγγέλη Μόρα και την σύναψη μεταγραφών όπως του Μάουρο Ροζάλες στον Άγιαξ, του Άγγελου Χαριστέα στον Άγιαξ, του Νάτσο Σκόκο στην Αλ Αϊν και άλλες. Επίσης εκπροσωπεί κορυφαίους προπονητές όπως τον Κλαούντιο Ρανιέρι κατά την πρόσληψή του στην Εθνική Ελλάδος και το 2017 στην Ναντ.

Μέχρι και σήμερα εργάζεται ως διευθυντής των ακαδημιών του Άγιαξ στην Ελλάδα και στην Κύπρο.
Adobe Flash

Το Adobe Flash (το οποίο έχει μετονομαστεί σε Animate) είναι μια πλατφόρμα δημιουργίας λογισμικού που χρησιμοποιείται για την παραγωγή κινούμενων σχεδίων, εφαρμογών πολυμέσων, ιστοσελίδων, εφαρμογών και παιχνιδιών για κινητά κ.α. Το Flash εμφανίζει κείμενο, διανυσματικά και raster γραφικά για να παρέχει κινούμενα σχέδια, βίντεο, παιχνίδια και εφαρμογές. Επιτρέπει την αναπαραγωγή ήχου και βίντεο, και μπορεί να χειριστεί το ποντίκι, το πληκτρολόγιο, το μικρόφωνο, την κάμερα καθώς και όλους τους σένσορες μιας κινητής συσκευής.

Οι καλλιτέχνες μπορούν να φτιάξουν γραφικά και κινούμενα σχέδια με τη χρήση του Adobe Animate. Οι προγραμματιστές λογισμικού μπορούν να δημιουργήσουν εφαρμογές και παιχνίδια χρησιμοποιώντας το Animate, το Adobe Flash Builder, FlashDevelop, Flash Catalyst, ή οποιοδήποτε πρόγραμμα επεξεργασίας κειμένου σε συνδιασμό με το Apache Flex SDK.

Οι χρήστες μπορούν να δουν το περιεχόμενο Flash μέσω του Flash Player (web browsers), AIR (για desktop ή mobile apps) ή χρησιμοποιώντας players τρίτων κατασκευαστών όπως Scaleform (για video games). Το Adobe Flash Player, το οποίο υποστηρίζεται από τα Microsoft Windows, το macOS και το Linux, επιτρέπει στους τελικούς χρήστες να δουν περιεχόμενο Flash χρησιμοποιώντας προγράμματα περιήγησης στο web, κάτι που θα υποστηρίζεται μέχρι το 2020. Στα κινητά (Android και iOS) το Flash κάνει export σε apk ή ipa ενσωματώνοντας το Adobe AIR, δίνοντας τη δυνατότητα στους developers να φτιάξουν εφαρμογές και να τις δημοσιεύσουν στο GooglePlay και στο AppStore.

Η γλώσσα προγραμματισμού ActionScript επιτρέπει την ανάπτυξη διαδραστικών κινουμένων σχεδίων, βίντεο, παιχνιδιών, εφαρμογών web, εφαρμοφών desktop και εφαρμογών για κινητά. Οι προγραμματιστές μπορούν να υλοποιήσουν λογισμικό Flash χρησιμοποιώντας ένα IDE όπως το Adobe Animate, Adobe Flash Builder, Adobe Director, FlashDevelop και Powerflasher FDT. Το Adobe AIR επιτρέπει την ανάπτυξη εφαρμογών desktop και mobile που μπορούν α αναπτυχθούν με το Flash και να δημοσιευτούν σε Windows, macOS, Android και iOS.

Αν και το Flash ήταν μια κυρίαρχη online πλατφόρμα στο web, σταδιακά η χρήση του επικεντρώθηκε στη δημιουργία mobile εφαρμογών και animations. Ο βασικός λόγος της εγκατάλειψης των browsers ήταν η διαμάχη με την Apple, καθώς η τελευταία απαγόρευσε τη χρήση του στο λειτουργικό της υποστηρίζοντας ότι δεν ήταν ασφαλές, ήταν αργό κ.α. Σύμφωνα όμως με πολλούς, η πραγματική αιτία ήταν ότι θα έδινε στους χρήστες τη δυνατότητα να έχουν πρόσβαση σε δωρεάν εφαρμογές και παιχνίδια μέσω browser χωρίς να χρειάζεται να αγοράσουν οτιδήποτε από το AppStore.
Αντρέι Μπάμπις

Ο Αντρέι Μπάμπις (τσεχ. "Andrej Babiš," 2 Σεπτεμβρίου 1954-) είναι τσέχος επιχειρηματίας και πολιτικός. Είναι ιδρυτής και ηγέτης του κόμματος ΑΝΟ 2011 και πρωθυπουργός της χώρας από τις 13 Δεκεμβρίου 2017, έπειτα από τις βουλευτικές εκλογές του Οκτωβρίου 2017, στις οποίες το κόμμα του κέρδισε τις περισσότερες έδρες

Γεννήθηκε στην Μπρατισλάβα, στη σημερινή Σλοβακία, από σλοβακική οικογένεια. Έγινε μέλος του Κομμουνιστικού Κόμματος της Τσεχοσλοβακίας το 1980 και έχει κατηγορηθεί ότι υπήρξε πράκτορας, τόσο της τσεχοσλοβακικής μυστικής υπηρεσίας κρατικής ασφάλειας StB, όσο και της KGB. Υπηρέτησε ως υπουργός Οικονομικών της Τσεχικής Δημοκρατίας και αναπληρωτής Πρωθυπουργός, υπεύθυνος για την οικονομία, από τον Ιανουάριο του 2014 έως τον Μάιο του 2017, οπότε απολύθηκε από τον πρωθυπουργό Μπόχουσλαβ Σομπότκα λόγω καταγγελιών για οικονομικές ατασθαλίες. Ο Μπάμπις ηγείται του κόμματος ΑΝΟ 2011 από την ίδρυσή του το 2012 ως κίνημα διαμαρτυρίας ενάντια στην καθιερωμένη πολιτική. Έχει διατελέσει Μέλος της Βουλής των Αντιπροσώπων από το 2013. Ο Μπάμπις, δεύτερος πλουσιότερος άνθρωπος στην Τσεχική Δημοκρατία, είναι πρώην διευθύνων σύμβουλος και ιδιοκτήτης του Ομίλου Agrofert, με καθαρή αξία περίπου 4 δισ. δολαρίων σύμφωνα με τοBloomberg.

Ο Αντρέι Μπάμπις παύτηκε από την κυβέρνηση από τον πρωθυπουργό Μπόχουσλαβ Σομπότκα στις 24 Μαΐου 2017 μετά από έναν μήνα κρίσης του κυβερνητικού συνασπισμού, η οποία ξεκίνησε αρχικά με κατηγορίες για φοροδιαφυγή του Μπάμπις ως διευθύνοντα συμβούλου της Agrofert το 2012. Παρά το γεγονός αυτό, ο Μπάμπις είναι ένας από τους πιο δημοφιλείς πολιτικούς στην Τσεχική Δημοκρατία. Έχει περιγραφεί από πολλούς σχολιαστές ως «ο Τσέχος Τραμπ».

Κατά την διάρκεια της θητείας του ως υπουργού Οικονομικών, ο Μπάμπις εισήγαγε αμφιλεγόμενες πολιτικές όπως την ηλεκτρονική καταγραφή των πωλήσεων, πρότεινε την αντιστροφή χρέωσης του φόρου προστιθέμενης αξίας και τον έλεγχο δηλώσεων ΦΠΑ για τις επιχειρήσεις. Έχει επικριθεί για τη σκλήρυνση των κανονισμών για τις μικρές, μεσαίες και ατομικές επιχειρήσεις, ενώ εθελοτυφλούσε στις μεγάλες επιχειρήσεις, βοηθώντας έτσι τον δικό του Όμιλο, Agrofert. Οι υποστηρικτές του τονίζουν την αύξηση των φορολογικών εσόδων του κρατικού προϋπολογισμού.

Ο Μπάμπις έχει τεθεί υπό έρευνα και από την τσεχική Αστυνομία και από το Ευρωπαϊκό Γραφείο κατά της Απάτης (OLAF) από τον Δεκέμβριο του 2015, εν μέσω ισχυρισμών ότι μια ανώνυμη εταιρεία που έλεγχε ο ίδιος, είχε λάβει παράνομα επιδοτήσεις από την Ευρωπαϊκή Ένωση. Τον Σεπτέμβριο του 2017, η βουλευτική του ασυλία ήρθη μετά από αίτημα της αστυνομίας σχετικά με την υπόθεση αυτή και ο Μπάμπις κατηγορήθηκε επισήμως στις 9 Οκτωβρίου 2017.
Παναγιώτης Τζαννετάκης

Ο Παναγιώτης Τζαννετάκης (26 Σεπτεμβρίου 1923 - 11 Σεπτεμβρίου 1986) ήταν Έλληνας δημοσιογράφος, οικονομολόγος και πολιτικός που διετέλεσε βουλευτής για δύο συνεχόμενες θητείες καθώς και Υποδιοικητής της Εθνική Τράπεζα της Ελλάδας.
Γεώργιος Χατζηγεωργίου

Ο Γεώργιος Χατζηγεωργίου (1876 - 1950) υπήρξε Έλληνας καπνέμπορος και πολιτικός. Καταγόταν από τη Στρώμνιτσα και δραστηριοποιήθηκε στον Μακεδονικό Αγώνα. Εξελέγη βουλευτής Θεσσαλονίκης τον Μάιο του 1915 και τον Δεκέμβριο του 1915, για να επανεκλεγεί το 1920 και μετά στις εκλογές του 1926 με το Κόμμα των Ελευθεροφρόνων. Πέθανε το 1950.
Ιωάννης Σιώτης

Ο Ιωάννης (Γιάγκος) Σιώτης γεννήθηκε στο  Παρίσι το 1858 και πέθανε στην Αθήνα το 1932. Ήταν γιος του Αντωνίου Σιώτη και της Ειρήνης Δοξαρά και εγγονός του Χατζηγεωργάκη Σιώτου. Μεγάλωσε αρχικά στην Τήνο όπου μεταφέρθηκε η οικογένεια του από το Παρίσι και κατόπιν στην Κωνσταντινούπολη. Σπούδασε Ιατρική στο Παρίσι και επιστρέφοντας στη Πόλη εργάστηκε ως γιατρός. Το 1890 παντρεύτηκε την Αικατερίνη Πρόκου με καταγωγή από την Σίφνο με την οποία απέκτησε τρεις γιους, τον Αντώνη (δικηγόρο), Αριστείδη (αξιωματικό του Ιππικού) και Γεώργιο (μεταλλειολόγο μηχανικό). Παιδιά του τελευταίου είναι η Ειρήνη (1929 - 2019, ψυχολόγος, φωτογράφος), ο Γιάγκος (1931-1994, καθ. Παν/μιου Γενεύης) και ο Ίων (1943-, φυσικός ερευνητής).<br>
• Στα 1900 επανεργοποίησε τα θερμά Λουτρά της Γιάλοβας σε νέες εγκαταστάσεις δημιουργώντας μια εταιρεία στην οποία συμμετείχαν Έλληνες και Τούρκοι. Την δραστηριότητα του εγκατέλειψε με την αναγκαστική μετεγκατάσταση του στην Ελλάδα το 1922, αφήνοντας την περιουσία του στους Τούρκους συνεταίρους του. 
• Το 1905, μαζί με τους Φώτη Φωτιάδη, Γιάγκο Παντελίδη-Παππά και Δημήτρη Τανταλίδη ιδρύουν τον μυστικό σύλλογο «Το αδελφάτο της Ελληνικής Γλώσσας» "η Ανάσταση" για την προώθηση του δημοτικισμού. Μαζί με τα υπόλοιπα ιδρυτικά μέλη του Συλλόγου της Πόλης υποστήριξε οικονομικά την έκδοση της εφημερίδας "Νουμάς" . μικρογραφία|Ιωάννης Σιώτης, υπουργός Παιδείας, Αθήνα 1922|εναλλ.=|αριστερά• Μετά την Μικρασιατική καταστροφή διετέλεσε υπουργός Εκκλησιαστικών και Δημοσίας Εκπαιδεύσεως στην Κυβέρνηση Σωτηρίου Κροκιδά και στην επαναστατική Κυβέρνηση Στυλιανού Γονατά , από τις 17 Σεπτεμβρίου 1922 ως την 1η Απριλίου 1923, οπότε παραιτήθηκε γιατί διαφώνησε με την εκτέλεση των 'Εξι. Στη σύντομη θητεία του επεδίωξε και επέτυχε να υιοθετήσει η Ελλάδα το Γρηγοριανό ημερολόγιο (1923) ως "πολιτικό", έχοντας μείνει η τελευταία Ευρωπαϊκή χώρα με το παλαιό ημερολόγιο.
Γκζίρα Γιουνάιτεντ ΦΚ

Η Γκζίρα Γιουνάιτεντ ΦΚ (μαλτέζικα: Gżira United FC) είναι μαλτέζικη ποδοσφαιρική ομάδα από την πόλη Γκζίρα στην κεντρική Μάλτα. Ιδρύθηκε το 1947. Έχει κατακτήσει μία φορά το κύπελλο Μάλτας την περίοδο 1972-73.
Μπάμπης Παπαδημητρίου

Ο Μπάμπης Παπαδημητρίου (1954) είναι Έλληνας δημοσιογράφος και βουλευτής του Ελληνικού κοινοβουλίου με το κόμμα της Νέας Δημοκρατίας.
Καρναβάλι της Βενετίας

μικρογραφία|325px|Το Βενετσιάνικο Καρναβάλι φημίζεται για τις χαρακτηριστικές μάσκες του.
μικρογραφία|325px|Οι άνθρωποι συνηθίζουν να παρακολουθούν το Καρναβάλι φορώντας περίτεχνα κοστούμια, καθώς και μάσκες.
Το Καρναβάλι της Βενετίας () είναι ετήσιο φεστιβάλ, που πραγματοποιείται στη Βενετία της Ιταλίας. Το καρναβάλι τελειώνει με την έναρξη της χριστιανικής Σαρακοστής, σαράντα ημέρες πριν από το Πάσχα: την «Ευλογημένη Τρίτη» (Martedi «Grasso ή "Mardi Gras"), την ημέρα πριν από την Καθαρά Τετάρτη. Το φεστιβάλ είναι παγκοσμίως φημισμένο για τις περίτεχνες μάσκες του.
Σενγκλέα Αθλέτικς ΦΚ

Η Σενγκλέα Αθλέτικς ΦΚ (μαλτέζικα: Senglea Athletic FC) είναι μια μαλτέζικη ποδοσφαιρική ομάδα από την πόλη Σενγκλέα. Ιδρύθηκε στις 22 Μαρτίου 1943. Έχει συμμετάσχει μία φορά σε τελικό κυπέλλου Μάλτας, την περίοδο 1980-81 χάνοντας από τη Φλοριάνα ΦΚ με 2-1.
Ubuntu GNOME

Το Ubuntu GNOME (παλαιότερα ονομάζονταν Ubuntu GNOME Remix) είναι μια διανομή Linux, που βασίζεται στο λειτουργικό σύστημα Ubuntu, του οποίου αποτελεί επίσημη παραλλαγή από την έκδοση 13.04 και μετά. Το κύριο σημείο διαφοροποίησης του από το Ubuntu είναι ότι αξιοποιεί το περιβάλλον εργασίας GNOME 3 αντί για το Unity.
Χουλιαρόπαπια

Η Χουλιαρόπαπια είναι υδρόβιο νηκτικό πτηνό της οικογενείας των Νησσιδών, που απαντά και στον ελλαδικό χώρο. Η επιστημονική ονομασία του είδους είναι "Spatula clypeata" και δεν περιλαμβάνει υποείδη (μονοτυπικό).
Μπριγκίτα Μπόκκολι

Η Μπριγκίτα Μπόκκολι (ιταλικά: "Brigitta Boccoli", γεννημένη στο Ρώμη στις 5 Μαΐου 1972) είναι Ιταλίδα ηθοποιός. Η αδελφή της Μπενεντίκτα Μπόκκολι.
Πέτρος Λεβαντής

Ο Πέτρος Λεβαντής του Ξενοφώντα (Κωνσταντινούπολη, 1892 - Θεσσαλονίκη, 22 Νοεμβρίου 1957) ήταν Έλληνας δημοσιογράφος, εκδότης και πολιτευτής. Εξέδωσε την εφημερίδα "Ελληνικός Βορράς" και υπηρέτησε επί μακρόν ως βουλευτής Θεσσαλονίκης και ως υπουργός.
Αλκμαίων ο Κροτωνιάτης

Ο Αλκμαίων ο Κροτωνιάτης (5ος π.Χ αιώνας), ο οποίος κατάγονταν από τον Κρότωνα της Μεγάλης Ελλάδας ήταν ένας από τους πιο επιφανείς φυσικούς φιλοσόφους και ιατρικούς θεωρητικούς της αρχαιότητας. Ο πατέρας του ονομαζόταν Πειρίθους. Ορισμένοι πιστεύουν ότι υπήρξε μαθητής του Πυθαγόρα και ενδέχεται να είχε γεννηθεί το 510 π.Χ. Παρόλο που έγραψε κυρίως για ιατρικά θέματα υπάρχουν κάποιες υποδείξεις ότι δεν ήταν γιατρός αλλά ένας φιλόσοφος της επιστήμης, καθώς είχε μελετήσει επίσης αστρολογία και μετεωρολογία. Τίποτα περισσότερο δεν είναι γνωστό για τα γεγονότα της ζωής του.
Πανεπιστήμιο Εθνικής και Παγκόσμιας Οικονομίας

Το Πανεπιστήμιο Εθνικής και Παγκόσμιας Οικονομίας - UNWE (βουλγαρικά: "Университет за национално и световно стопанство - УНСС") είναι ένα πανεπιστήμιο που βρίσκεται στη Σόφια, Βουλγαρία.
Live at Hammersmith '84

Το Live at Hammersmith '84 είναι ζωντανά ηχογραφημένο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 10 Δεκεμβρίου του 1990 μέσω της δισκογραφικής εταιρίας "Raw Fruit".

Η ηχογράφηση του δίσκου πραγματοποιήθηκε στις 9 Σεπτεμβρίου 1984, κατά την περιοδεία για την προώθηση του άλμπουμ "Under Wraps" και μεταδόθηκε για πρώτη φορά από το ραδιοτηλεοπτικό δίκτυο BBC στις 27 Δεκεμβρίου του ίδιου έτους.
Πάπας Αλέξανδρος Γ΄

Ο Πάπας Αλέξανδρος Γ΄ ("Papa Alessandro III", 1100 – 30 Αυγούστου 1181) ήταν Πάπας από τις 7 Σεπτεμβρίου του 1159 μέχρι το θάνατό του το 1181. 

Γεννήθηκε στο Ρολάντ της Σιένα. Από τον 14ο αιώνα αναφέρεται ως μέλος της αριστοκρατικής οικογένειας του Μπαντινέλλι, αν και αυτό δεν έχει αποδειχθεί. Μέσω της παπικής βούλας Manifestis Probatum, η οποία εκδόθηκε στις 23 Μαΐου του 1179, αναγνώρισε το δικαίωμα του Αλφόνσου Α΄ να αυτοανακηρυχθεί Βασιλιάς της Πορτογαλίας, αναγνωρίζοντας με τον τρόπο αυτό την Πορτογαλία ως ένα ανεξάρτητο και κυρίαρχο βασίλειο. Έθεσε επίσης τον θεμέλιο λίθο για την Παναγία των Παρισίων.
Το δαχτυλίδι της μάνας

Το δαχτυλίδι της μάνας είναι τίτλος ελληνικής όπερας του Μανώλη Καλομοίρη, η οποία συντέθηκε το 1917 και υπέστη νέα επεξεργασία το 1939.

Ο συνθέτης την ονομάζει «μουσικόδραμα σε τρία μέρη» και είναι εμπνευσμένη από το ομώνυμο δράμα του Γιάννη Καμπύση, το οποίο γράφτηκε το 1898 και, με τη σειρά του, είναι εμπνευσμένο από τη ζωή του Κώστα Κρυστάλλη. Το λιμπρέτο έγραψε ο ποιητής Γιώργος Στεφόπουλος, που υπογράφει ως «Άγνης Ορφικός». Η μουσική του έργου εκδόθηκε το 1937 από τον εκδοτικό οίκο Γαϊτάνου και συνοδεύεται από εισαγωγικό σημείωμα του συνθέτη σχετικά με την ιστορία της δημιουργίας και την υπόθεση του έργου, η οποία παρατίθεται όχι μόνο στην ελληνική αλλά και στην ιταλική, γαλλική και γερμανική γλώσσα.

Από την όπερα αυτή προέρχεται και η ομώνυμη σουίτα του συνθέτη για ορχήστρα, επίσης σε τρία μέρη: Πρελούδιο – Η είσοδος της Κυράς – Ξημέρωμα των Χριστουγέννων.
Πανεπιστήμιο της Βιέννης

Το Πανεπιστήμιο της Βιέννης (γερμανικά: "Universität Wien", λατινικά: "Universitas Vindobonensis, Alma Mater Rudolphina") είναι ένα δημόσιο πανεπιστήμιο που βρίσκεται στη Βιέννη, πρωτεύουσα της Αυστρίας. Ιδρύθηκε από τον δούκα Ροδόλφο Δ΄ το 1365, όντας έτσι το παλαιότερο πανεπιστήμιο ολόκληρου του γερμανόφωνου κόσμου. Πέρα από τη μακρά και πλούσια ιστορία του, έχει εξελιχθεί σε ένα από τα μεγαλύτερα πανεπιστήμια της Ευρώπης, διακρινόμενο ιδιαίτερα στις ανθρωπιστικές επιστήμες. Μέχρι στιγμής 15 κάτοχοι Βραβείου Νόμπελ με τον ένα ή με τον άλλο τρόπο συνδέθηκαν με το Πανεπιστήμιο (υπήρξαν φοιτητές ή καθηγητές του), ενώ φιλοξένησε και πολλές άλλες μορφές ιστορικά ή ακαδημαϊκά σημαντικές.
Γεώργιος Π. Μπούμπουλης

Ο Γεώργιος Π. Μπούμπουλης (1882 - 1944) ήταν Έλληνας αξιωματικός του Ναυτικού.
Χάρβι Γουάνστιν

O Χάρβι Γουάνστιν, CBE (αγγλικά: "Harvey Weinstein", προφορά: /ˈwaɪnstiːn/ , 19 Μαρτίου 1952) είναι Αμερικανός παραγωγός κινηματογράφου και πρώην στέλεχος κινηματογραφικού στούντιο. Αυτός και αδελφός του Μπομπ, ίδρυσαν την εταιρεία παραγωγής Miramax, η οποία παρήγαγε πολλές γνωστές ανεξάρτητες ταινίες, όπως το "Sex, Lies, and Videotape" (1988) και το "Pulp Fiction" (1996). Ο Γουάνστιν έχει κερδίσει ως παραγωγός ένα Όσκαρ, για την παραγωγή στην ταινία "Ερωτευμένος Σαίξπηρ" (1998), καθώς και επτά Tony, για την παραγωγή του σε θεατρικά έργα και μιούζικαλ. 

Από το 2005 έως και το 2017, αυτός και ο αδελφός του, υπήρξαν πρόεδροι της εταιρείας The Weinstein Company, παράγοντας μερικές πολύ γνωστές ταινίες, όπως το "Άδωξοι Μπάσταρδη" (2009), το "Ο Λόγος του Βασιλιά" (2011), το "" (2012) και "Το Παιχνίδι της Μίμησης" (2014). Παρόλα αυτά, τον Οκτώβριο του 2017, υπήρξαν δεκάδες καταγγελίες για σεξουαλική παρενόχληση, κακοποίηση και βιασμό εναντίον του, από πολλές και διάσημες γυναίκες ηθοποιούς. Μετά από αυτά τα γεγονότα, Απολύθηκε από το εταιρεία σκηνοθετών, ενώ εκδιώχθηκε κι από την Αμερικανική Ακαδημία Κινηματογραφικών Τεχνών και Επιστημών.
Μενέλαος Αλεξανδράκης

Ο Μενέλαος Αλεξανδράκης του Δημητρίου (1915 - 30 Δεκεμβρίου 2001) ήταν Έλληνας διπλωμάτης και συγγραφέας.
Ιωάννης Τσιριμώκος

Ο Ιωάννης Τσιριμώκος (1866 - 1934) ήταν Έλληνας πολιτικός και δικηγόρος.
Αλέξανδρος Βακιρτζής

Ο Αλέξανδρος Βακιρτζής γεννήθηκε το 1952 στον Πειραιά από γονείς ζωγράφους και κατάγεται από τη Λέσβο.
Μπιενάλε Σύγχρονης Τέχνης Θεσσαλονίκης

Η Μπιενάλε Σύγχρονης Τέχνης Θεσσαλονίκης πραγματοποιήθηκε για πρώτη φορά το 2007 με διοργανωτή το Κρατικό Μουσείο Σύγχρονης Τέχνης. Πρόκειται για μια διεθνούς εμβέλειας πρωτοβουλία του τότε ΥΠ.ΠΟ.,νυν ΥΠ.ΠΟ.ΠΑΙ.Θ., με στόχο να εντάξει τη Θεσσαλονίκη στο δίκτυο των Μπιενάλε εικαστικών τεχνών παγκοσμίως. Η 2η Μπιενάλε πραγματοποιήθηκε το 2009 και πάλι με τη στήριξη του ΥΠ.ΠΟ., ενώ από το 2011 και μετά υλοποιείται μέσω του Επιχειρησιακού Προγράμματος Μακεδονία-Θράκη 2007-2013 του ΕΣΠΑ, που συγχρηματοδοτείται από την Ευρωπαϊκή Ένωση (Ευρωπαϊκό Ταμείο Περιφερειακής Ανάπτυξης) και την Ελλάδα. Σε αυτό το πλαίσιο διοργανώθηκε το 2011 η 3η, το 2013 η 4η, και το 2015 η 5η Μπιενάλε. Ο γενικός τίτλος των 3 τελευταίων διοργανώσεων είναι "Παλιές Διασταυρώσεις-Make it New" και στο επίκεντρο των εκθέσεων, των δράσεων, των συνεδρίων και όλων των project του τριμερούς αυτού προγράμματος βρίσκεται η Μεσόγειος.
Γρηγόρης Γλιγλής

Ο Γρηγόρης Γλιγλής είναι ζωγράφος και παραγωγός βιολογικού ελαιόλαδου από τη Λέσβο. Γεννήθηκε στη Μυτιλήνη το 1965, αλλά είναι μεγαλωμένος στην Αθήνα. Σήμερα ζει και εργάζεται στο Σκόπελο Λέσβου.
Ο άλλος μου εαυτός

Το Ο άλλος μου εαυτός (αγγλικά: Splitting Adam) είναι αμερικανική κωμική τηλεοπτική ταινία επιστημονικής φαντασίας, η οποία προβλήθηκε στις 16 Φεβρουαρίου 2015. Στην Ελλάδα, η ταινία προβλήθηκε στις 29 Νοεμβρίου 2015. Στην ταινία πρωταγωνιστούν οι Τζέις Νόρμαν, Τζακ Γκρίφο και Ιζαμπέλα Μόνερ.
Μάνφρεντ Κίντερ

Ο Μάνφρεντ Κίντερ (γεννημένος στις 20 Απριλίου 1938) είναι ένας Δυτικογερμανός πρώην σπρίντερ ο οποίος ειδικευόταν στα 400 μέτρα, στα 800 μέτρα και στα 4 x 400 μέτρα σκυταλοδρομία. Το προσωπικό ρεκόρ του στα 400 μέτρα είναι 45.8, που το πραγματοποίησε το 1960 και στα 800 μέτρα 1:46.7, που το πραγματοποίησε το 1966. Συμμετείχε σε τρεις Ολυμπιακούς Αγώνες και είχε επιτυχίες σε δύο από αυτούς. Κέρδισε ένα ασημένιο και ένα χάλκινο μετάλλιο στα 4 x 400 μέτρα σκυταλοδρομία στους Θερινούς Ολυμπιακούς Αγώνες του 1960 και του 1968, αντίστοιχα, και τερμάτισε στην πέμπτη θέση το 1964. 

Κατέκτησε τέσσερα μετάλλια στο Ευρωπαϊκό Πρωτάθλημα Στίβου, και τρία στο Ευρωπαϊκό Πρωτάθλημα Κλειστού Στίβου, μεταξύ του 1962 και του 1969, στα 400 μέτρα και στα 4 x 400 μέτρα σκυταλοδρομία. Σε εθνικό επίπεδο, ο Κίντερ κέρδισε οκτώ μετάλλια στο Γερμανικό Πρωτάθλημα Στίβου και έξι στο Γερμανικό Πρωτάθλημα Κλειστού Στίβου, στα 400 και στα 800 μέτρα. O Κίντερ ανήκε αρχικά στο τμήμα στίβου της OSC Ντόρμουντ και από το 1962 στη Βούπερταλερ ΣΦ.
Κιουτσούκ Μουσταφά

Ο Κιουτσούκ Μουσταφά (τούρκικα: "Küçük Mustafa", 1409 - 1422) ήταν Οθωμανός πρίγκιπας, που πολέμησε για να κερδίσει τον θρόνο της Οθωμανικής Αυτοκρατορίας το 1422. Το επίθετο "Κιουτσούκ" σημαίνει μικρός, νέος και χρησιμοποιήθηκε από τους Οθωμανούς χρονογράφους, για να τον ξεχωρίσουν από τον θείο του, Μουσταφά Τσελεμπή, ο οποίος επίσης αγωνίστηκε για τον θρόνο.
Θεόδωρος Θεοφιλογιαννάκος

Ο Θεόδωρος Θεοφιλογιαννάκος (1928 - 24 Σεπτεμβρίου 2015) ήταν Έλληνας στρατιωτικός, απότακτος αξιωματικός του Στρατού Ξηράς (αντισυνταγματάρχης, μετά την αποκατάσταση της δημοκρατίας καθαιρέθηκε στο βαθμό του απλού στρατιώτη) που το όνομά του έγινε συνώνυμο της βιαιότητας και του αυταρχισμού της χούντας των συνταγματαρχών. Διετέλεσε υποδιοικητής του ΕΑΤ-ΕΣΑ από το 1968 ως το 1970 και στη συνέχεια διοικητής του από το 1970 ως το 1972, οπότε παρέδωσε τη διοίκηση στον φίλο του Νικόλαο Χατζηζήση. Σύμφωνα με τις περισσότερες μαρτυρίες και καταθέσεις, ο Θεοφιλογιαννάκος έκανε κουμάντο στο ΕΑΤ-ΕΣΑ και πριν γίνει επίσημα διοικητής, καθώς ο Πέτρος Κούτρας (αρχικός διοικητής του ΕΑΤ-ΕΣΑ επί χούντας) ήταν αδύναμος χαρακτήρας και δεν μπορούσε να του επιβληθεί.
Οδός Λένορμαν

Η Οδός Λένορμαν ένας από τους μεγαλύτερους δρόμους της Αθήνας. Αρχίζει στην πλατεία Μεταξουργείου, περνάει από τον Κολωνό και καταλήγει στην Κολοκυνθού. Έχει μήκος περίπου 2,2 χιλιομέτρων και είναι διπλής κατεύθυνσης, εξαιρουμένης της καθόδου για ιδιωτικά οχήματα από την οδό Παλαμηδίου μέχρι και την οδό Τριπόλεως. Πήρε το όνομά της από το Γάλλο φιλέλληνα αρχαιολόγο Φρανσουά Λενορμάν, ο οποίος το 1860 πήρε μέρος στις ανασκαφές της Ελευσίνας και η προτομή του βρίσκεται μπροστά από την είσοδο του Ναού του Αγίου Κωνσταντίνου στον Κολωνό. Μολονότι ο Γάλλος φιλέλληνας από τον οποίο πήρε το όνομά της η οδός, λεγόταν Φρανσουά Λενορμάν (τονισμένο στη λήγουσα), το όνομα που επικράτησε για την οδό είναι Λένορμαν (τονισμός στην προπαραλήγουσα).

Το 1927, η Λένορμαν ονομαζόταν οδός Κηφισού και παλαιότερα Κολοκυνθούς.
ΕΡΤ Ορεστιάδας

Ο Ραδιοφωνικός Σταθμός Ορεστιάδας (ΕΡΤ Ορεστιάδας) είναι ο τοπικός ραδιοφωνικός σταθμός της Ορεστιάδας και του νομού Έβρου. Το πρόγραμμά του είναι κυρίως ειδησεογραφικό.
Κύπελλο Γ΄ κατηγορίας και Επίλεκτης κατηγορίας ΣΤΟΚ 2015-16

Το Κύπελλο Γ΄ κατηγορίας και Επίλεκτης κατηγορίας ΣΤΟΚ 2015-16 ήταν η 8η έκδοση του Κυπέλλου Γ΄ κατηγορίας και Επίλεκτης κατηγορίας ΣΤΟΚ (προηγουμένως γνωστό με την ονομασία "Κύπελλο Κύπρου Γ΄ – Δ΄ κατηγορίας"). Το κύπελλο κατέκτησε η Αλκή Ορόκλινη για πρώτη φορά στην ιστορία της.
Στεφάν Μαλαρμέ

Ο Στεφάν Μαλαρμέ (γαλλικά: "Stéphane Mallarmé", γεννημένος Ετιέν Μαλαρμέ, 18 Μαρτίου 1842 – 9 Σεπτεμβρίου 1898) ήταν Γάλλος συμβολιστής ποιητής και κριτικός. Το έργο του επηρέασε αρκετές επαναστατικές σχολές τέχνης των αρχών του 20ού αιώνα, όπως ο κυβισμός, ο φουτουρισμός, ο ντανταϊσμός και ο σουρρεαλισμός.

Γεννήθηκε στο Παρίσι το 1842. Δούλευε από το 1863 ως καθηγητής αγγλικών σε Λύκεια, αρχικά στην επαρχία και έπειτα στο Παρίσι. Γνώρισε άλλους συγγραφείς όπως ο Πωλ Βερλαίν, ο Εμίλ Ζολά και καλλιτέχνες όπως ο Εντουάρ Μανέ, ο οποίος ζωγράφισε ένα πορτραίτο του το 1876. Έζησε σε σχετική πτώχεια, ενώ ούτε η οικογενειακή ζωή του ήταν ευχάριστη. Έγινε γνωστός όταν ο Βερλαίν τον συμπεριέλαβε, μαζί με τον Ρεμπώ και τον Κορμπιέρ στο δοκίμιό του "Οι καταραμένοι ποιητές" (Les Poètes maudits, 1883). Πέθανε το 1898, σε ηλικία 56 ετών, στο Βαλβέν, κοντά στο Φονταινεμπλώ.

Το έργο του επηρεάστηκε από "τα Άνθη του Κακού", του Σαρλ Μποντλαίρ, και τους Παρνασσιστές. Τα πιο διάσημα έργα του είναι τα: "Το απόγευμα ενός φαύνου" (L’ apres midi d’ un faune, 1865-1876), το οποίο μελοποιήθηκε από τον Ντεμπυσσί, η "Ηρωδιάδα" (Herodiade, 1864-1887) και "Ο Ίγκιτουρ ή Η τρέλα του Ελβενόν" (Igitur, δημοσιεύθηκε το 1925). Επίσης, μετέφρασε το Κοράκι του Έντγκαρ Άλαν Πόε.


κατηγορία:Γάλλοι ποιητές
Μπέττυ Σκούφα

Η Ελισάβετ Σκούφα του Δημητρίου, περισσότερο γνωστή ως Μπέττυ Σκούφα (γεννήθηκε στις 28 Απριλίου 1972) είναι Ελληνίδα εκπαιδευτικός και πολιτικός. Εκλέχθηκε πρώτη φορά βουλευτής Πιερίας με τον ΣΥΡΙΖΑ στις εκλογές του Ιανουαρίου του 2015.
Η Φόρμουλα της Εδέμ

Η Φόρμουλα της Εδέμ (αγγλικά: "The Eden Formula") γνωστό και ως Καρνόσαυρος 5 είναι μια χαμηλού προϋπολογισμού τηλεοπτική ταινία του 2006 σε σκηνοθεσία και σενάριο Τζον Καρλ Μπούχλερ. Η ταινία χρησιμοποιεί σκηνές από την ταινία Καρνόσαυρος.
ΕΡΤ Καβάλας

Ο Ραδιοφωνικός Σταθμός Καβάλας (ΕΡΤ Καβάλας) είναι ο τοπικός ραδιοφωνικός σταθμός του νομού Καβάλας, και λειτουργεί υπό την εποπτεία της Γενικής Διεύθυνσης Ραδιοφωνίας της ΕΡΤ. Το πρόγραμμά του είναι κυρίως ειδησεογραφικό.
Κατσουλιέρης

Ο Κατσουλιέρης είναι στρουθιόμορφο πτηνό της οικογενείας των Κορυδαλιδών, ένας από τους κορυδαλούς που απαντούν και στον ελλαδικό χώρο. Η επιστημονική ονομασία του είδους είναι "Galerida cristata" και περιλαμβάνει 35 υποείδη.

Ο κατσουλιέρης είναι από τα πλέον διαδεδομένα χερσόβια στρουθιόμορφα, με ευρύ φάσμα κατανομής στον Παλαιό Κόσμο, αποκλειστικά ως καθιστικό πτηνό. Χαρακτηρίζεται από τα «γήινα» χρώματα στο πτέρωμά του, κάτι που καθιστά εξαιρετικά δύσκολη την -μακροσκοπική- διάκριση υποειδών, το χαρακτηριστικό ανορθωμένο λοφίο και, τέλος, το μελωδικό τραγούδι του.
*Στον ελλαδικό χώρο απαντούν τα υποείδη "Galerida cristata meridionalis" C. L. Brehm, 1841, "Galerida cristata caucasica" Taczanowski, 1888 και "Galerida cristata cypriaca" Bianchi, 1907, με το τελευταίο να αποτελεί πολύ σημαντικό ενδημικό υποείδος στην Κύπρο, την Ρόδο και την Κάρπαθο (και τα γύρω μικρότερα νησιά).